ราเมศ โว ปรับครม.บิ๊กตู่ ปชป.ไม่กระเพื่อม ตรวจสอบในพรรคเรื่องปกติ
นายราเมศ รัตนะเชวง โฆษก ปชป.โว ปรับครม.บิ๊กตู่ ปชป.ไม่กระเพื่อม ยัน รมต.ของพรรคทุกคน ที่ผ่านมาทำงานเต็มที่ ก่อเกิดประโยชน์เพื่อปชช. ยัน ระบบตรวจสอบในพรรคเรื่องปกติวันที่ 21 ก.ค. นายราเมศ รัตนะเชวง โฆษกปชป. กล่าวถึงการปรับ ครม. ว่า รัฐมนตรีของพรรคทุกคน มุ่งมั่นทำงานตามหน้าที่ เต็มกำลัง ตามนโยบายที่ได้ประกาศไว้กับพี่น้องประชาชนเมื่อตอนหาเสียงเลือกตั้ง ได้นำไปขับเคลื่อนจนสำเร็จโดยเฉพาะนโยบายประกันรายได้พี่น้องเกษตรกร นโยบายของทุกกระทรวงที่ได้ผลักดันโดยรัฐมนตรีเป็นนโยบายที่ผ่านกระบวนการคิดที่ปรากฏเป็นนโยบายพรรค จนนำไปสู่ภาคปฏิบัติที่ก่อให้เกิดประโยชน์กับพี่น้องประชาชนส่วนการประเมินผลงานของรัฐมนตรีพรรค ตามข้อเสนอของ ส.ส.พรรค ก็ถือว่า เป็นกระบวนการการตรวจสอบเป็นระบบประชาธิปไตยภายในพรรค เป็นเรื่องปกติ ที่ ส.ส.ในแต่ละพื้นที่ต้องการให้มีการทำงานร่วมกันของรัฐมนตรีให้มีประสิทธิภาพที่สุด ซึ่งรัฐมนตรีของพรรคทุกคนต่างลุยทำงานโดยไม่มีความกังวลเรื่องปรับคณะรัฐมนตรีแต่อย่างใด นายราเมศ กล่าว
นายราเมศ รัตนะเชวง โฆษก ปชป.โว ปรับครม.บิ๊กตู่ ปชป.ไม่กระเพื่อม ยัน รมต.ของพรรคทุกคน ที่ผ่านมาทำงานเต็มที่ ก่อเกิดประโยชน์เพื่อปชช. ยัน ระบบตรวจสอบในพรรคเรื่องปกติ 
พรรคประชาธิปัตย์,ปรับครม.,ปชป.ไม่กระเพื่อม,ราเมศ รัตนเชวง,โฆษกปชป.,ระบบตรวจสอบในพรรค,ข่าวทั่วไป